**บันทึกข้อความ**

**ส่วนราชการ**  องค์การบริหารส่วนตำบลหนองแสง (กองคลัง) โทร. 0 4379 9525 ต่อ 16

**ที่** มค 83002/ **วันที่** 1 กรกฎาคม 2559

**เรื่อง** ขอรายงานการฝึกอบรม

**เรียน** นายกองค์การบริหารส่วนตำบลหนองแสง

**เรื่องเดิม**

ตามที่ได้อนุมัติให้ข้าพเจ้า นางศิริญญา ลาวะลี ตำแหน่ง หัวหน้าฝ่ายการบัญชี องค์การบริหารส่วนตำบลหนองแสง เข้ารับการอบรมหลักสูตรกลยุทธ์การบริหารงานของนักบริหารงานคลัง รุ่นที่ 17 ระหว่างวันที่ 1 – 12 สิงหาคม 2559 ณ สถาบันพัฒนาบุคลากรท้องถิ่น ถนนพหลโยธิน (ซอยคลองหลวง 8) ตำบลคลองหนึ่ง อำเภอคลองหลวง จังหวัดปทุมธานี เพื่อพัฒนาศักยภาพที่จำเป็นในการปฏิบัติงานตามบทบาท และภารกิจขององค์กรปกครองส่วนท้องถิ่น ให้ตอบสนองต่อความต้องการของประชาชน ตามคำสั่งที่ 761/2559 ลงวันที่ 21 กรกฎาคม พ.ศ. 2559 นั้น­

**ข้อเท็จจริง**

บัดนี้ การฝึกอบรมตามหลักสูตรดังกล่าวได้เสร็จสิ้นแล้ว ข้าพเจ้าจึงขอรายงานผลการเข้ารับการฝึกอบรมตามโครงการดังกล่าว ดังนี้

๑. ข้าพเจ้าได้เข้ารับการฝึกอบรมครบตามกำหนดเวลาที่กำหนดไว้ในหลักสูตรคือ เข้ารับการฝึกอบรม 2 สัปดาห์ ระหว่างวันที่ 1 – 12 สิงหาคม 2559 ณ สถาบันพัฒนาบุคลากรท้องถิ่น อาคาร 1 (สาโรช) ถนนพหลโยธิน (ซอยคลองหลวง 8) ตำบลคลองหนึ่ง อำเภอคลองหลวง จังหวัดปทุมธานี ปทุมธานี

๒. เนื้อหาที่รับจากการฝึกอบรมตามเอกสารแนบท้ายบันทึกนี้ ได้แก่

การชี้แจงวัตถุประสงค์โครงการศึกษาอบรมหลักสูตรกลยุทธ์การบริหารงานของนักบริหารงานคลัง

1. การปฐมนิเทศนักศึกษาทุกหลักสูตร
2. การทดสอบทางวิชาการก่อนและหลังการเข้ารับการอบรม
3. กิจกรรมออกกำลังกายและสันทนาการภาคเช้า
4. การเข้าแถวเคารพธงชาติ ไหว้พระ กล่าวคำปฏิญาณตน
5. กิจกรรมการศึกษาดูงานนอกสถานที่
6. การปฏิบัติตามระเบียบ ข้อบังคับ และคำสั่งของสถาบันพัฒนาบุคลากรท้องถิ่น
7. การปฏิบัติงานตามภารกิจกลุ่มงานที่ได้รับมอบหมาย
8. กิจกรรมอื่นที่ได้รับมอบหมาย

เนื้อหาวิชาการอบรมตามหลักสูตรกลยุทธ์การบริหารงานของนักบริหารงานคลัง

1. การเตรียมความพร้อมเข้าสู่ประชาคมอาเซียน : บริบทการบริหารงานคลังท้องถิ่น
2. สัมมนาปัญหา อุปสรรคทางการลงบัญชีและปัญหาอุปสรรค e-LAAS
3. สัมมนาปัญหาการบริหารงานพัสดุ
4. การพัฒนาทรัพยากรมนุษย์
5. การจัดทำกลยุทธ์ทางการเงิน
6. สัมมนาปัญหาการถ่ายโอนภารกิจตามกฎหมายแผนและขั้นตอนกระจายอำนาจ
7. เทคนิคการพัฒนารายได้
8. สัมมนาค่าใช้จ่ายในการฝึกอบรม/เดินทางไปราชการ/ค่าเช่าบ้าน/ค่ารักษาพยาบาล
9. สัมมนาการบริหารงบประมาณการเงินการคลังท้องถิ่น
10. การจัดการความรู้
11. จิตวิทยาในการบริหารงาน

การปฏิบัติกิจกรรมตามภารกิจที่ได้รับมอบหมาย ดังนี้

1. ทดสอบทางวิชาการ
2. การพัฒนาสุขภาพและทดสอบสมรรถภาพร่างกายภาคเช้า ก่อนและหลังฝึกการอบรม
3. รับผิดชอบหน้าที่ฝ่ายวิชาการระหว่างการฝึกอบรม กลุ่มกิจกรรมที่ 5
4. จัดทำรายงาน สรุปสาระสำคัญรายวิชา
5. จัดทำรายงานกลุ่ม สรุปผลการศึกษาดูงานนอกสถานที่ ได้แก่
	* ศึกษาดูงานเรื่อง กลยุทธ์การบริหารงานคลัง และกลยุทธ์ทางการเงินของท้องถิ่น ณ เทศบาลเมืองบางศรีเมือง อ.เมือง จ.นนทบุรี
	* ศึกษาดูงานเรื่อง กลยุทธ์การบริหารงานคลัง การบริหารงานพัสดุ และประสบการณ์ปัญหาอุปสรรคการปฏิบัติงานบนระบบ e-LAAS ณ เทศบาลนครนครปฐม อ.เมือง จ.นครปฐม
	* ศึกษาดูงานเรื่อง กลยุทธ์การบริหารงานคลัง การบริหารงบประมาณ และการพัฒนารายได้โดยการเพิ่มประสิทธิภาพการจัดเก็บรายได้ของท้องถิ่น ณ เทศบาลเมืองไร่ของ อ.สามพราน จ.นครปฐม
	* ลงนามถวายพระพรพระบาทสมเด็จพระเจ้าอยู่หัวภูมิพลอดุลยเดชมหาราช ณ ศาลา สหทัยสมาคมในพระบรมมหาราชวัง

 ผลการวัดและประเมินผลทางด้านวิชาการ

1. การฝึกอบรม สถาบันกำหนดเกณฑ์การวัดผลการฝึกอบรมต้องไม่น้อยกว่าร้อยละ ๖๐ ในการฝึกอบรมหลักสูตรกลยุทธ์การบริหารงานของนักบริหารงานคลัง รุ่นที่ 17 นางศิริญญา ลาวะลี ได้คะแนนวัดผลการฝึกอบรมตลอดหลักสูตร ร้อยละ 94.27 ถือว่าผ่านเกณฑ์การประเมินผลตามที่สถาบันพัฒนาบุคลากรท้องถิ่นกำหนด
2. ได้รับรางวัล ผู้มีผลการเรียนดีเด่น ของหลักสูตรกลยุทธ์การบริหารงานของนักบริหารงานคลัง รุ่นที่ 17
3. การเข้ารับการฝึกอบรมในครั้งนี้ ทำให้ได้รับความรู้และประสบการณ์เกี่ยวกับการปฏิบัติงานในหน้าที่ได้อย่างมีประสิทธิภาพ และประสิทธิผล
4. ข้าพเจ้าจะนำความรู้และประสบการณ์ที่ได้รับจากการฝึกอบรมในหลักสูตรนี้มาใช้ให้เกิดประโยชน์แก่องค์การบริหารส่วนตำบลหนองแสงให้มากที่สุดและเกิดประโยชน์สูงสุด

**ข้อพิจารณา**

 จึงเรียนมาเพื่อโปรดทราบ

 (ลงชื่อ)........................................................

 (นางศิริญญา ลาวะลี)

 หัวหน้าฝ่ายการบัญชี

**ความเห็นของผู้บังคับบัญชา**

...………………………………………………….

…………………………………….………………

ลงชื่อ...........................................

(นางกาญจนา ทับธานี)

ผู้อำนวยการกองคลัง

**ความเห็นปลัดองค์การบริหารส่วนตำบล**

……………………………................................................

.................................................................................

 ลงชื่อ...........................................

(นายอนุชิต โพธิมาตย์)

รองปลัดองค์การบริหารส่วนตำบล รักษาราชการแทน

ปลัดองค์การบริหารส่วนตำบลหนองแสง

**คำสั่งนายกองค์การบริหารส่วนตำบลหนองแสง**

……………………………................................................

.................................................................................

 ลงชื่อ...........................................

(นายอนุชิต โพธิมาตย์)

รองปลัดองค์การบริหารส่วนตำบล รักษาราชการแทน

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลหนองแสง